**ДО**

**СОБСТВЕНИЦИ (ОБИТАТЕЛИ) НА СТРОЕЖИ**

**УЛ. „СУХОДОЛ“ № 3, РАЙОН „ИЛИНДЕН“-СО**

**ГР. СОФИЯ**

**С Ъ О Б Щ Е Н И Е**

На основание § 4 от Допълнителни разпоредби на Закона за устройство на територията

Съобщаваме Ви, че на основание Заповед № РА-20-89/31.10.2016 г. на Директора на Дирекция „Общински строителен контрол“ ще се извърши на **14.04.2025 г. /понеделник/** **премахване на всички строежи (сгради и постройки) с административен адрес: ул. „Суходол“ № 3, район „Илинден“-СО, гр. София,** които са опасни за здравето и живота на гражданите, негодни са за използване, застрашени са от самосрутване и не могат да се заздравят и поправят, както и освобождаване на терена от отпадъци и с това възстановяване на околното пространство.

Заповедта е влязла в сила през 2016 г., съобщена е тогава на собствениците на строежите, не е изгубила правно действие и оттогава подлежи на изпълнение.

Съобразно заповедта предварително ще бъде прекъснато водоснабдяването и електроснабдяването на горепосочените строежи.

Дейностите по премахването на въпросните строежи и почистването на терена ще се извърши от район „Илинден“ в присъствието и със съдействието на органите на Министерство на вътрешните работи.

За целта е необходимо до тогава да се освободят напълно строежите (сгради и постройки), които ще бъдат премахнати.

Настоящото съобщение ще бъде залепено на недвижимия имот, ще бъде поставено на таблото за обявления в сградата на район „Илинден“-СО и ще бъде поместено на интернет страницата на район „Илинден“-СО.

07.04.2025 г.

**ОТ РЪКОВОДСТВОТО**

**НА РАЙОН „ИЛИНДЕН“-СО**